ኢላ ምሕታታ ስዒቡ ብዙሓት ናይጄርያውያን ተቓውሞኦም ኣስሚዖም እዮም። ኣብዚ ሰሙን እዚ ድማ ነዚ ምምላሽ ብዘምስል መልክዑ ብዙሓት ናይጄርያውያን ናብ ቤተ-መፃሕፍቲ እናወሓዙ እዮም። እዚ መደብር እንዳ መፅሓፍቲ ድማ ኣብ ሌጎስ ዝርከብ ደምበ መፅሓፍቲ 'ጃዝ' እዩ። መግለጺ ስእሊ, ኣብ ዝሓለፈ ሰሉስ መራሒ ተቓዋሚ ፖለቲካዊ ውድብ (ሰልፊ) ናሳ ራይላ ኦዲንጋ ፡ ንባዕሎም "ናይ ህዝቢ ፕረዚደንት' ብምባል ሸይሞም እዮም። ካብ ሞንጎ ደገፍቱ ሓደ፡ ራይላ ኣብ ዝሓለፈ ዓመት ኣብ ዝተኻየደ ፕረዚደንታዊ መረፃ ዓወት እንተዝቐንዖም ነይሩ፡ ምስሊ ራይላ ዘለዎ ገንዘብ ክህልዎም ይኽእል ከምዝነበረ ዘርኢ ምስሊ ሒዙ ነይሩ። ኣብ ከተማ ናይሮቢ ኣብ ዝተኻየደ ድሙቕ ምድላው ራይላ ኦዲንጋ፡፡ ደገፍቲ ውድቦም፡ ምስሊ ራይላ ዘለዎ ዘይስሩዕ ገንዘብ ብምሓዝ ሰልፊ ኣካይዶም እዮም፡ 30 ጥሪ 2018። ምንጪ ስእሊ, AFP መግለጺ ስእሊ, ኣብ ተመሳሳሊ መዓልቲ ዕለተ ሰሉስ፡ ኣልጄርያውያን ዶካትር ናብ ጎደናታት ዋና ከተማ ኣልጀርስ፡ብምውፃእ ብዛዕባ ኣስገዳድ ኣገልግሎት እታ ሃገር ተቓውሞ ሰልፊ ኣካይዶም። ኣብዛ መዓልቲ እዚኣ እውን ኣብታ ከተማ ክካየድ ዝፀንሐ ተቓውሞ ኣስገዳድ ኣገልግሎት ቀፂሉ ውዒሉ። ምንጪ ስእሊ, AFP መግለጺ ስእሊ, ቅድሚ ዝተወሰኑ መዓልታት፡ እታ ካብ ዓለም ዝሓፀረት ጓል ኣንስተይትቲ ህንዳዊት ጆይቲ ኣምጌን ካብ ዓለም ዝነውሐ ወዲ ተባዕታይ ቱርካዊ ሱልጣን ኮሰንን ክርከብ ብዘይኽእል ኣጋጣሚ ኣብ ፕራሚዳት ግብፂ በዚ ፎቶ እዚ ተጋጢሞም ኣለዉ። ምንጪ ስእሊ, AFP መግለጺ ስእሊ, እዚ ስእሊ ኣብ ቱኒዘያ እንትትኸውን፤ ብርክት ዝበሉ ሰባት ኣብ ሃገራት ሰሜን ኣፍሪቃ ዑደት እናካየዱ ምስ ዝርከቡ ፕረዚደንት ፈረንሳይ ኢማኑኤል ማክሮን፡ ፎቶ 'ሰልፊ' ንክሰኣሉ ዝተዳፍእሉ ግዘ እዩ። ኣብ 2015 ኣቆፃፅራ ኣውሮጳውያን ኣብ ከተማ ቱኒዝ ብእስላማዒ ዕጡቕ ጉጅለ ኣይ ኤስ ኣይ ኤስ ብዝተፈፀመ ግብረ-ራዕዳዊ መጥቃዕቲ ዝተቐተሉ ግዳያት ንምዝካር ኣብ ዝተኻየደ ዝኽሪ፡ ሓንቲ ቱኒዝያዊት ህፃን ምስቶም ፕረዚደንት ፎቶ ክትሰኣል ክኢላ እያ። ምንጪ ስእሊ, AFP መግለጺ ስእሊ, ብኣሽሓት ማይላት ርሒቓ ኣብ ትርከብ ደቡብ ኣፍሪቃዊት ከተማ ጁሃንስበርግ እውን፡ ኣብ ዝሓለፈ ሰኑይ ቅልጡፍ ጎያይ ዓለም ጀማይካዊ ኣትሌት ነበር ዩዜን ቦልት እንትትኣቱ፡ ብዙሓት 'ሰልፊ' ንክሰኣሉ ይዳፍኡ ነይሮም። ምንጪ ስእሊ, AFP መግለጺ ስእሊ, ኣፍቃሪ ኩዕሶ እግሪ ዝኾነ ቦልት፡ ኣብዚ ሰሙን ኣብ ሞሮኮ ይካየድ ኣብ ዘሎ ውድድር ቻን ብዘይምርካቡ ከምዝሓዝን ኣየጠራጥርን። እዚ ምስሊ ሞሮካዊ ተፃዋቲ ዛካሪያ ሃድራፍ፡ ብሊብያዊ ተፃዋቲ እንሕለኽ የርኢ። ምንጪ ስእሊ, EPA መግለጺ ስእሊ, ኣብ ዝሓለፈ ሰንበት ኣብ ኣይቮሪኮስት ፅምዋ ኣብ ዝዓሰሎ ገማግም ባሕሪ ግራንድ ባሳም፡ እዛ ሰበይቲ ብፅሞና እያ ትጓዓዝ ነይራ። ምንጪ ስእሊ, AFP መግለጺ ስእሊ, ኣብ ዝሓለፈ ረቡዕ ምሸት ዝነበረት ምልእትን ድምቕትን ወርሒ ርኢኹማ'ዶ ነይርኩም?
